2025-12-09 KONKURSO SĄLYGŲ PAIŠKINIMAI

DĖL APŠVIETIMO TINKLŲ ĮRENGIMO IR REMONTO DARBŲ TRAKŲ RAJONO SAVIVALDYBĖS TERITORIJOJE PIRKIMO


Trakų rajono savivaldybės administracijos Viešojo pirkimo komisija, vykdydama viešąjį pirkimą „Apšvietimo tinklų įrengimo ir remonto darbai Trakų rajono savivaldybės teritorijoje“, atviro (supaprastinto) konkurso būdu, gavo iš tiekėjų klausimus dėl konkurso sąlygų paaiškinimo/patikslinimo. Teikiame atsakymus į pateiktus klausimus dėl perkamų spintų:


1 Klausimas. Kokio tipo spinta numatyta šiame objekte — su ESO apskaitos dalimi ar be?
Atsakymas. Be ESO dalies

2 Klausimas. Ar spinta turi būti laisvai pastatoma ant pamato, ar pakabinama?
Atsakymas. Pastatoma ant pamato.

3 Klausimas. Kokio tipo pamatas turi būti tiekiamas — ar rangovas gali siūlyti lygiavertį pamato modulį?
Atsakymas. Įkasamas metalinis pamatas, pagal AVS matmenis, cinkuotas ir dažytas milteliniu būdu.

4 Klausimas. Kokia privaloma korpuso medžiaga – metas ar stiklo pluoštu armuotas poliesteris? Ar galima lygiavertė?
Atsakymas. Korpuso medžiaga – metalas, cinkuotas, dažytas milteliniu būdu.

5 Klausimas. Kokia turi būti spintos spalva pagal RAL (pvz., RAL 7035), ar leidžiami alternatyvūs atspalviai?
Atsakymas. Gali būti alternatyvus, pilkos spalvos atspalvis.

6 Klausimas. Patvirtinkite apsaugos klases: ar visa spinta turi atitikti IP40 kaip nurodyta brėžinyje, ar bus prašoma aukštesnės klasės IP54–IP55, o valdymo modulio vidinė dėžutė – IP65?
Atsakymas. Spinta turi atitikti ne mažesnę kaip IP40, valdymo modulio vidinė dėžutė – IP65

7 Klausimas. Ar privalomas smūginis atsparumas IK09?
Atsakymas. Privalomas.

8 Klausimas. Kokia turi būti durų užrakinimo sistema — ar užtenka vienos spynos su 3 raktais, ar reikalinga pakabinamos spynos galimybė?
Atsakymas. Užtenka vienos spynos su 3 raktais.

9 Klausimas. Ar durų konstrukcija turi būti vieno taško ar kelių taškų (multi-lock)?
Atsakymas. Durų užrakto konstrukcija vieno taško.

10 Klausimas. Ar logotipus (VS-XXX) bei įspėjamąjį „Elektros smūgio pavojus“ ženklą turi tiekti rangovas, ar juos pateiks perkančioji organizacija?
Atsakymas. Teikia rangovas.

11 Klausimas. Ar durų vidinėje pusėje esanti laminuota schema bus pateikta perkančiosios organizacijos, ar rangovas ją rengs pagal principinę schemą?
Atsakymas. Parengia rangovas.

12 Klausimas. Kiek DIN bėgių ir kokio ilgio (ar modulinių vietų) reikia numatyti, kad būtų užtikrintas 20% rezervas jėgos dalyje?
Atsakymas. 2 x 12 modulių.

13 Klausimas. Ar spintos šildytuvas ir termostatas turi būti privalomi visais atvejais (pagal eksploatavimo sąlygas)?
Atsakymas. Privaloma.

14 Klausimas. Ar valdymo modulio IP65 dėžutė turi būti būtent nurodyto dydžio (300×400×132 mm), ar priimtina lygiavertė?
Atsakymas. Gali būti lygiavertė.

15 Klausimas. Kokio skerspjūvio įvadinius kabelių gnybtus numato perkančioji organizacija?
Atsakymas. Kabelio ir gnybtai parenkami projekto rengimo etape, pagal parenkamų kabelių skerspjūvį

16 Klausimas. Ar įvadinių gnybtų pozicija ≥20 cm nuo dugno yra privaloma visiems spintos tipams?
Atsakymas. Taip.

17 Klausimas. Ar rangovas turi įrengti naują įžeminimo kontūrą, ar tik prisijungti prie esamo?
Atsakymas. Turi įrengti naują.

18 Klausimas. Ar įžeminimo varžos ≤10 Ω reikalavimą rangovas turi patvirtinti matavimų protokolu?
Atsakymas. Taip, patvirtinama varžų matavimo protokolu.

19 Klausimas. SPD (viršįtampių ribotuvo) tipui — ar privalomas B+C+D+FS, ar galima naudoti kombinuotą T1+T2+T3 su signalizaciniu kontaktu?
Atsakymas. Galima naudoti kombinuotą T1+T2+T3 su signalizaciniu kontaktu.

20 Klausimas. Ar rangovas turi pateikti galutinį spintos išdėstymo (layout) brėžinį derinimui prieš gamybą?
Atsakymas. Skydas parenkamas projekto rengimo etape. 

21 Klausimas. Ar privaloma pateikti tipo bandymų protokolus pagal EN 61439 seriją, ar pakanka gamintojo deklaracijų?
Atsakymas. Pakanka gamintojo deklaracijų

22 Klausimas. Koks tikslus garantinis laikotarpis turi būti taikomas — ar 5 metai visai spintai ir įrangai?
Atsakymas. 5 metai spintai ir sumontuotai įrangai
23 Klausimas. Ar leidžiama teikti alternatyvų spintos modelį (lygiavertį), jei pateikiami lygiavertiškumo dokumentai?
Atsakymas. Spinta privalo būti metalinė, cinkuota ir dažyta milteliniu būdu. 

